
Ανακοίνωση καταχώρισης στο Γενικό Εμπορικό Μητρώο της τροποποίησης του καταστατικού της Ανώνυμης Εταιρίας με την επωνυμία :« THRACE ΣΑΡΑΝΤΗΣ ΑΝΩΝΥΜΗ ΒΙΟΜΗΧΑΝΙΚΗ ΚΑΙ ΕΜΠΟΡΙΚΗ ΕΤΑΙΡΕΙΑ»    και  δ.τ. :      «THRACE SARANTIS S.A.»

Ο ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ

Την 5-8-2013  καταχωρήθηκε με ΚΑΚ 85531 στο Γενικό Εμπορικό Μητρώο το από 22-7-2013 πρακτικό της Έκτακτης Αυτόκλητης Καθολικής Γενικής Συνέλευσης των μετόχων της Ανώνυμης Εταιρίας με την επωνυμία:      «THRACE ΣΑΡΑΝΤΗΣ ΑΝΩΝΥΜΗ ΒΙΟΜΗΧΑΝΙΚΗ ΚΑΙ ΕΜΠΟΡΙΚΗ ΕΤΑΙΡΕΙΑ»,   δ.τ « THRACE SARANTIS S.A.»   και με αριθμό ΓΕΜΗ 012725646000 (Πρώην ΜΑΕ 68510/66/Β/09/3), που εδρεύει στο Δήμο ΞΑΝΘΗΣμε το οποίο αποφασίσθηκε η τροποποίηση του άρθρου 5  του Καταστατικού της.

 Η παραπάνω  τροποποίηση έχει ως ακολούθως :

ΑΡΘΡΟ 5° ΜΕΤΟΧΙΚΟ ΚΕΦΑΛΑΙΟ

Το μετοχικό κεφάλαιο της Εταιρίας ορίστηκε κατά τη σύσταση της Εταιρίας σε εξήντα χιλιάδες (60.000,00) ευρώ διαιρούμενο σε εξακόσιες (600) ονομαστικές μετοχές, ονομαστικής αξίας εκατό (100,00) ευρώ εκάστης.

Δυνάμει της από 15 Οκτωβρίου 2009 απόφασης της έκτακτης Γενικής Συνέλευσης των μετόχων της Εταιρείας αποφασίστηκε η αύξηση του μετοχικού κεφαλαίου της Εταιρίας κατά το ποσό των εξήντα χιλιάδων (60.000,00) ευρώ με την έκδοση εξακοσίων (600) ονομαστικών μετοχών ονομαστικής αξίας εκατό (100,00) ευρώ έκαστης.

Δυνάμει της από 31 Δεκεμβρίου 2009 απόφασης της έκτακτης Αυτόκλητης Καθολικής Γενικής Συνέλευσης των μετόχων της Εταιρείας, αποφασίστηκε η αύξηση του μετοχικού κεφαλαίου της Εταιρίας κατά το ποσό του ενός εκατομμυρίου εκατόν τριάντα χιλιάδων Ευρώ (€1.130.000), δια της έκδοσης έντεκα χιλιάδων τριακοσίων (11.300) κοινών ονομαστικών μετοχών, ονομαστικής αξίας έκαστης Ευρώ εκατό (€100).

Συνεπώς, το μετοχικό κεφάλαιο της Εταιρίας ανέρχεται σήμερα  σε ένα εκατομμύριο διακόσιες πενήντα χιλιάδες Ευρώ (€1.250.000), διαιρούμενο σε δώδεκα χιλιάδες πεντακόσιες (12.500) κοινές ονομαστικές μετοχές, ονομαστικής αξίας εκάστης Ευρώ εκατό (€100).

Δυνάμει της από 26 Μαϊου 2010 απόφασης της έκτακτης Αυτόκλητης Καθολικής Γενικής Συνέλευσης των μετόχων της Εταιρείας, αποφασίστηκε η αύξηση του μετοχικού κεφαλαίου της Εταιρίας κατά το ποσό των εκατόν πενήντα χιλιάδων Ευρώ (€ 150.000), δια της έκδοσης χιλίων πεντακοσίων (1.500) κοινών ονομαστικών μετοχών, ονομαστικής αξίας έκαστης Ευρώ εκατό (€100).

Συνεπώς, το μετοχικό κεφάλαιο της Εταιρίας ανήλθε   σε ένα εκατομμύριο τετρακόσιες χιλιάδες Ευρώ (€1.400.000), διαιρούμενο σε δεκατέσσερις χιλιάδες  (14.000) κοινές ονομαστικές μετοχές, ονομαστικής αξίας εκάστης Ευρώ εκατό (€100).

Δυνάμει της από 22 Ιουλίου 2013 απόφασης της έκτακτης Αυτόκλητης Καθολικής Γενικής Συνέλευσης των μετόχων της Εταιρείας, αποφασίστηκε η αύξηση του μετοχικού κεφαλαίου της Εταιρίας κατά το ποσό των οχτακοσίων χιλιάδων Ευρώ (€ 800.000), δια της έκδοσης οκτώ χιλιάδων (8.000) κοινών ονομαστικών μετοχών, ονομαστικής αξίας έκαστης Ευρώ εκατό (€100).

Συνεπώς, το μετοχικό κεφάλαιο της Εταιρίας ανήλθε  σε δύο εκατομμύρια διακόσιες χιλιάδες Ευρώ (€2.200.000), διαιρούμενο σε είκοσι δύο χιλιάδες  (22.000) κοινές ονομαστικές μετοχές, ονομαστικής αξίας εκάστης Ευρώ εκατό (€100)
Την ίδια ημέρα καταχωρήθηκε και ολόκληρο το κωδικοποιημένο καταστατικό της εταιρείας.
Ξάνθη, 16-8-2013  
Με Εντολή Προέδρου
Η Αν. Προϊσταμένη τμήματος

